cyanic-selkie/wikianc huggingface dataset:
Lubomirskia abietina
Die spons behoort tot die genus Lubomirskia en tot die familie Lubomirskiidae. Die wetenskaplike naam van die spesie is die eerste keer geldig gepubliseer in 1901 deur Swartschewsky.
Glen Grey
Glen Grey was die vroeëre naam van die landstreek rondom Lady Frere in die Oos-Kaap.
Glen Grey was later onder die naam Cacadu 'n distrik van die Transkei. (Dit moet nie verwar word met die meer wesgeleë Cacadu-distriksmunisipaliteit nie.) Nou is dit bekend as die landdrosdistrik Lady Frere.
Glen Grey is soos die dorpe Greyton en Greytown vernoem na sir George Grey (1812–1898). Lady Grey dra die naam van sy vrou.
Die Glen Grey-wet van 1894 is vir die eerste maal hier toegepas.
Kirofski (Astrachan-oblast)
Kirofski (Russies: Кировский) is 'n dorp in Astrachan-oblast, Rusland. Dit is die setel en die enigste nedersetting van die gelyknamige Kirofski Plaaslike Munisipaliteit. Soos baie ander nedersettings in Kamiziak-rajon, is dit op 'n eiland in die Wolga-rivierdelta geleë.
Demografie
Volgens Sensus 2010 het Kirofski 2 249 inwoners gehad. Etniese Russe en Kasakke vorm die meerderheid van die dorp se bevolking.
John Mahoney
John Mahoney (20 Junie 1944 - 4 Februarie 2018) was 'n Amerikaanse akteur en vervaardiger. Hy was bekend vir sy rolle in die rolprente Say Anything... (1989), Barton Fink (1991), en Flipped (2010), en in die televisiereeks Frasier (1993).
Moraea angolensis
Moraea angolensis is 'n plant en geofiet wat tot die genus Moraea behoort. Die spesie is endemies aan Angola.
Lubomirskia baicalensis
Lubomirskia baicalensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Lubomirskia en tot die familie Lubomirskiidae. Die wetenskaplike naam van die spesie is die eerste keer geldig gepubliseer in 1766 deur Pallas.
Amphoriscus perforatus
Amphoriscus perforatus is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Amphoriscus en tot die familie Amphoriscidae. Die wetenskaplike naam van die spesie is die eerste keer geldig gepubliseer in 1872 deur Haeckel.
Amoedarja
Die Amoedarja of Amoedarjo (Persies: آمودریا, Āmūdaryā; Turkmeens: Amyderýa; Turks: Ceyhun; Oesbekies: Amudaryo; Tadjiks: Амударё; Pasjtoe: د آمو سيند, da Āmú Sínd; Oud-Grieks: Ὦξος, Oxos; Latyn: Oxus) is 'n rivier in Sentraal-Asië. Dit is ook uit die oudheid bekend as die Ōxus of Oxos weens die antieke Griekse naam Ὦξος, wat afgelei is van die grootste sytak, die Vakhsj. In Middeleeuse Islamitiese geskrifte is dit telkens bekend as die Jajhoen (جيحون) – wat naamlik een van die vier riviere van die Paradys is. (Net so was die Sirdarja bekend as die Sajhoen, een van die ander riviere).
Die rivier ontspring uit twee hoofstrome in die Pamirberge (die antieke Berg Imeon) in Afghanistan en Suid-Tadjikistan — die Pamir- en die Vakhsj — en vloei sowat 2 400 km deur Noord-Afghanistan, Suid-Tadjikistan, Oos-Turkmenistan en Wes-Oesbekistan na die oorblywende Aralmeer. Die Amoedarjase opvanggebied is meer as 500 000 km² groot, maar slegs sowat 200 000 km² dra die oorgrote volume by tot die opvangs. Die jaarlikse vloei is 'n baie beskeie 74 km³ per jaar — twee keer soveel as die vloei van die susterrivier, die Sirdarja.
Nota
Darja beteken rivier, en "-darjarivier" sou dan 'n toutologie wees.
Bastet
Bastet was in die Egiptiese mitologie ’n godin wat tydens Antieke Egipte se 2de Dinastie (2890 v.C.) al aanbid is. As Bast was sy die godin van oorlogvoering in Benede-Egipte voor die vereniging met Bo-Egipte. Haar naam word ook Baast, Oebaste of Baset gespel.
Bastet is ook bekend as "Die Oog van Ra".
Hilary Swank
Hilary Ann Swank (gebore op 30 Julie 1974) is ’n Amerikaanse aktrise en rolprentvervaardiger. Sy het twee Oscars en drie Golden Globes vir beste aktrise gewen en in 2007 ’n ster op die Hollywood Walk of Fame gekry.
Loopbaan
Swank het haar rolprentdebuut in ’n klein rol in Buffy the Vampire Slayer gemaak voordat sy haar deurbraakrol in 1994 in die vierde prent van die The Karate Kid-franchise, The Next Karate Kid, gemaak het. Op televisie was sy een van die hoofakteurs in seisoen 8 van Beverly Hills, 90210 (1997-1998). Swank het groot lof gekry vir haar spel as Brandon Teena in die onafhanklike biografieprent Boys Don't Cry (1999), waarvoor sy ’n Oscar en ’n Golden Globe gewen het. Haar ander Oscar en Golden Globe was vir die rol van ’n vroulike bokser in Clint Eastwood se 2004-sportdrama Million Dollar Baby.
Ander rolle was in onder meer The Gift (2000), Insomnia (2002), Iron Jawed Angels (2004), waarvoor sy weer vir ’n Golden Globe benoem is, Red Dust (2004) The Reaping (2007), P.S. I Love You (2007), Freedom Writers (2007) en The Homesman (2014).
Patience Collier
Patience Collier (19 Augustus 1910 – 13 Julie 1987) was 'n Engelse aktrise. Sy was bekend vir haar rolle in die rolprente Every Home Should Have One (1970), Fiddler on the Roof (1971), Countess Dracula (1971), en Endless Night (1972).
Jonathan Majors
Jonathan Majors is 'n Amerikaanse akteur. Hy is bekend vir sy rolle in die rolprente Hostiles (2017), Out of Blue (2018), White Boy Rick (2018), en Captive State (2019).
Salta
Salta is die hoofstad en die mees bevolkte stad in die Argentynse provinsie met dieselfde naam. Met 'n bevolking van 618 375 volgens die sensus van 2010, is dit ook die 7de mees bevolkte stad in Argentinië. Die stad dien as die kulturele en ekonomiese sentrum van die Valle de Lerma Metropolitaanse gebied (Spaans: Área Metropolitana del Valle de Lerma, AMVL), wat meer as 50,9% van die bevolking van die provinsie Salta huisves en ook die munisipaliteite van La Caldera, Vaqueros, Campo Quijano, Rosario de Lerma, Cerrillos, La Merced en San Lorenzo insluit. Salta is die setel van die hoofstad, die mees bevolkte departement in die provinsie.
Besienswaardighede
Die middestad beskik oor 'n aantal geboue wat uit die 18de en 19de en vroeë 20ste eeu dateer. Kloksgewys om die Negende Julie-plein is die neoklassieke katedraal, die museum vir hedendaagse kuns in Franse styl, die Cabildo (in vroeër tye, die stadsaal van die stad, deesdae 'n historiese museum) en die neoklassieke museum vir hoëberg-argeologie, wat artefakte huisves uit die Inka-beskawing, insluitend die mummies van drie Inka-kinders. Die Plaza is byna heeltemal omring deur 'n galery.
Sport
Ander plaaslike gewilde sportsoorte is bofbal, basketbal, vlugbal, rugby en bergklim.
Wolgo-Kaspiski
Wolgo-Kaspiski (Russies: Волго-Каспийский) is 'n dorp in Astrachan-oblast, Rusland. Dit is die setel en die enigste nedersetting van die gelyknamige Wolgo-Kaspiski Plaaslike Munisipaliteit. Soos baie ander nedersettings in Kamiziak-rajon, is dit op 'n eiland in die Wolga-rivierdelta geleë. Die dorp se naam kom van die Wolgarivier en die Kaspiese See.
Demografie
Volgens Sensus 2010 het Wolgo-Kaspiski 2 581 inwoners gehad. Etniese Russe vorm die meerderheid van die dorp se bevolking, en Tartare is die grootste minderheid.
Jamie Foxx
Eric Marlon Bishop (gebore op 13 Desember 1967), professioneel bekend as Jamie Foxx, is ’n Amerikaanse akteur, sanger en komediant.
Loopbaan
duimnael|links|180px|Foxx se ster op die Hollywood Walk of Fame.
Foxx het ’n Oscar, Bafta en Golden Globe vir beste akteur gewen vir die biografiese prent Ray (2004). In dieselfde jaar is hy benoem vir ’n Oscar vir beste manlike byspeler vir sy spel in die aksiefliek Collateral.
Ander noemenswaardige rolle sluit in die titelrol in Django Unchained (2012), die superskurk Electro in The Amazing Spider-Man 2 (2014) en William Stacks in die 2014-weergawe van Annie. Hy was ook in die televisie-komedieprogram In Living Color (1990-1994) en sy eie TV-program, die sitkom The Jamie Foxx Show (1996-2001), waarin hy Jamie King jr. speel.
Charles McGregor
Charles McGregor (1 September 1922 – 11 Augustus 1996) was 'n Amerikaanse akteur. Hy was bekend vir sy rolle in die rolprente Super Fly (1972), Across 110th Street (1972), Blazing Saddles (1974), en Bad (1977).
Moraea alticola
Moraea alticola is 'n plant en geofiet wat tot die genus Moraea behoort. Die spesie is inheems aan KwaZulu-Natal, Lesotho, Oos-Kaap en die Vrystaat en kom vanaf Mont-aux-Sources tot by die Naudésnekpas in die Drakensberge voor, op hoogtes van 2200-2900 m.
Mao Zedong
Mao Zedong (Chinees: 毛泽东; ou Afrikaanse spelling: Mao Tse-toeng; 26 Desember 1893 – 9 September 1976) was 'n kommunistiese Chinese politikus en partyleier. Hy was vanaf die stigting van die Volksrepubliek China in 1949 tot en met sy dood in 1976 die leier daarvan. Hy het op 1 Oktober 1949 president van die Volksrepubliek China geword.
Sedert die stigting van die Kommunistiese Party van China in 1921 was hy een van die leiers van die Chinese Revolusie. In 1935 het hy voorsitter van die party geword. Sy opvatting van Marxisme (Maoïsme) het daarna steeds meer die amptelike beleid van die party geword. Die persoonlikheidsverheerliking van Mao het tydens sy leeftyd al groteske vorme aangeneem.
Mao Zedong was die oudste seun uit 'n arm boeregesin wat in die omgewing van Changsha, die hoofstad van Henan in Sentraal-China, 'n lappie grond besit het. Sy vader was outoritêr en sy moeder 'n saggeaarde en gelowige Boeddhis. Die modernistiese klimaat van Henan het daartoe bygedra dat Mao op 7-jarige leeftyd reeds die laerskool bygewoon het. In daardie tyd was dit vir 'n boereseun eerder die uitsondering as die reël.
Antennarius
Antennarius is 'n genus van straalvinnige visse in die familie van hengelaars (Antennariidae).
Mao Zedong
Hy word ook soms "Voorsitter Mao Zedong" genoem, omdat hy van 1935 die voorsitter van die Kommunistiese Party van China was. Sy Marx-Leninistiese teorieë, militêre strategieë en politieke beleid is gesamentlik bekend as Marxis-Lenenis-Maoïsme (dikwels verkort tot Maoïsme).
Antennarius
Hierdie visse spandeer die grootste deel van hul lewens op die bodem in relatief vlak water tussen 20 en 100 m diep. Hulle word wêreldwyd in tropiese en subtropiese waters aangetref. Hulle is hinderlaag roofdiere wat geduldig op hul prooi wag. Die visse het 'n tentakel aan die voorkop waarmee prooi nader gelok word. Behalwe vir 'n klein rol in die akwariumhandel, het hulle weinig ekonomiese waarde.
Mao Zedong
Mao was 'n omstrede figuur, en tog word hy as een van die belangrikste individue in die moderne geskiedenis van die wêreld beskou. Hy het hoë aansien in die Volksrepubliek China geniet. Sy ondersteuners het hom as 'n groot leier beskou en groot prestasies aan hom toegedig, insluitende die modernisering van China en die uitbouing daarvan as 'n wêreldmag, die bevordering van die status van vroue, die verbetering van onderwys en gesondheidsorg, die verskaffing van universele behuising en 'n verhoogde lewensverwagting omdat China se bevolking gedurende sy leierskap van ongeveer 550 miljoen tot meer as 900 miljoen gegroei het. Maoïste besing ook die rol wat hy as teoretikus, staatsman, digter en 'n visioenêre leier gespeel het.
In teenstelling hiermee word hy deur historici en kritici beskryf as 'n diktator wat stelselmatig menseregte geskend het en wie se leierskap gelei het tot die dood van 40 miljoen tot 70 miljoen mense as gevolg van hongersnood, dwangarbeid en teregstellings. Dit is die meeste mense wat tot op hede in vredestyd om die lewe gebring is, selfs meer as wat deur Hitler of Stalin se beleid veroorsaak is.
Vormingsjare
In 1911 het ŉ nasionale revolusie die eeue-oue Chinese keiserryk tot 'n val gebring. Mao het hom met groot entoesiasme by die revolusionêre leër aangesluit en was verheug oor Sun Yat-sen (1866- 1925), die vader van Chinese nasionalisme, se aanstelling as president van die Chinese Republiek.
Soos talle ander Chinese was Mao met haat vervul jeens die Westerse imperialisme, waarvan China toe jare lank 'n slagoffer was. Omdat dit gelyk het asof die revolusie geslaag was, het Mao teruggekeer na Tsjangsja, waar hy 'n tyd lank aan die provinsiale biblioteek verbonde was. Hy het kennis gemaak met die groot name in die wêreldgeskiedenis en ook met die werke van onder andere Rousseau, Montesquieu en Darwin.
Hy het in boeke die sleutel probeer vind vir die vernedering wat China ten spyte van die revolusie van 1911 nog voortdurend moes smaak. In 1916 het die blad van die Chinese intelligentsia, die Nuwe Jeug (Sin Tsing-nien), 'n artikel van Mao geplaas waarin hy voorstelle aan die hand gedoen het om die Chinese volk liggaamlik sowel as geestelik sterk te maak vir die stryd teen vyande van binne en van buite.
Hy het klem geplaas op wilskrag as 'n deurslaggewende element om doelwitte te bereik. Hy het voluntarisme (voluntas = "wil") prakties toegepas deur elke dag 'n yskoue bad te neem om sy liggaam te staal. In hierdie tyd het sy leierseienskappe ook na vore getree. Aan sy instituut het hy die Verbond vir Studenteselfbestuur gestig (1915) en die orgaan gebruik om kritiek uit te spreek teen die Konfusiaanse onderwys.
Daarbenewens was hy die leier van studentebetogings teen die Japannese, wat in 1915 met hul 21 eise 'n kolonie van China probeer maak het, en teen die sogenaamde warlords (plaaslike Chinese heersers), wat die volk probeer uitbuit en onderling oorlog gevoer het. Ten einde die volk op te hef, het hy aandkursusse vir boere en arbeiders aangebied en in 1918 die Studiegenootskap van die Nuwe Volk gestig.
Kennismaking met Marxisme
In 1918 het Mao biblioteekassistent aan die Universiteit van Beijing geword. Sy onmiddellike hoof was professor Li Ta-tsjao, wat as China se eerste Marxis beskou word. Hy het die jong boereseun op die welslae van die Russiese Revolusie van 1917 attent gemaak en gewys op die historiese roeping van die Chinese boere bevolking. Sy leuse was: Bevry die boere, dan is die volk bevry.
Mao het ook by Chen Duxiu (1879- 1942) baie omtrent Marxisme geleer. Na die Beweging van 4 Mei in 1919 (studente-opstand in Beijing teen Japan, wat ook na ander stede versprei het), het Mao na Hunan teruggekeer met die doel om nasionale verset daar te organiseer. Hy het 'n nuwe tydskrif, die Hsiang-rivier-revue, gestig. Die idees waarmee hy in Beijing in aanraking gekom het, het hy verwerk in ŉ artikel "Die groot eenheid van die volksmassa".
Mao was onherroeplik tot die Marxisme bekeer en het onmiddellik tot aksie oorgegaan. In 1920 het hy in sy geboortestad die eerste afdeling van die "Kommunistiese Party-in-wording" van China gestig. Op 1 Julie 1921 was hy, as afgevaardigde van Hunan, teenwoordig by die stigting van die Chinese Kommunistiese Party (die Zhōngguó Gòngchǎndǎng) in Sjanghai.
Politieke opgang
In 1921 is Mao getroud met Yang Kaihui. Twee seuns is uit die huwelik gebore. In 1930 is Yang deur regse terroriste vermoor. In 1938 is Mao van sy tweede vrou, He Zizhen, geskei, waarna hy met Jiang Qing (geb. 1913) getroud is. Aanvanklik het Mao in die skadu van die vroeë Kommunistiese leiers gebly.
Die stand punt het amper die ondergang van die Party beteken: Rooi leërs wat aanvalle op stede gewaag het, is teruggedryf en agtervolg deur die nasionalistiese magte van Chiang Kai-shek, wat anti-kommunisties was. Eers na die beroemde "lang mars" van ongeveer 130 000 Kommuniste na die noordelike steunpunt Shenshi (1934/ 35) het die Kommuniste 'n blaaskans gekry.
Om Mao as persoon te verstaan, is dit in hierdie verband belangrik om te besef dat hy van 1935 af 'n ambivalente houding teen oor intellektueles, kunstenaars en partyleiers ingeneem het. Hy het hulle as onmisbaar beskou om die massa bewus te maak, maar aan die ander kant het hy hulle gesien as potensiële reaksionêre wat van die volk vervreem sou raak en 'n eie elite sou vorm.
Die hoeksteen van Maoïsme is "permanente revolusie". Die massa moet voortdurend teen verstarring en teen elitevorming in opstand kom. Wanneer so 'n aksie voltooi is (byvoorbeeld die Kulturele Revolusie van 1966 tot 1969), is daar weer ruimte vir politieke vormingswerk, vrye meningsvorming, kuns, ensovoorts. Mao sê dit so: "Sonder afbreek geen opbou, sonder opdamming geen stroming en sonder versperring geen beweging nie". Die eerste rektifikasiebeweging in die sin van inkorting van vryhede het in 1939/40 plaasgevind en is bevestig deur 'n belangrike geskrif van Mao in 1942: Riglyne vir die eenvormigmaking van kuns en literatuur.
Persoonsverheerliking
Reeds in 1945, by die sewende party kongres, is die Denke van voorsitter Mao tot absolute maatstaf van politieke handeling verhef. Die eerste program van die Volksrepubliek China was weerspieëlend van Mao se riglyn oor die demokratiese diktatuur van die volk (Julie 1949), waarin vir die Chinese bourgeoisie ook nog ruimte gelaat is.
As gevolg van die groeiende teenstelling tussen China en die Sowjetunie het Mao teen die einde van die vyftigerjare met 'n nuwe leuse voor die dag gekom: Die oostewind seëvier oor die westewind. Terselfdertyd het hy die idee van permanente revolusie in die praktyk probeer toepas deur die Groot Sprong Voorwaarts, 'n grotendeels mislukte ekonomiese plan waarin hy, net soos in sy jeug, die klem laat val het op die wilskrag van die volk wat alle struikelblokke, insluitende probleme, moet oorwin. Die stelselmatige indoktrinasie - sommige praat van breinspoeling - van die Chinese volk volgens die denke van Mao het in 1962 begin toe die sogenaamde Rooi Boekie, waarin van Mao se uitsprake en aanhalings uit sy geskrifte vervat is, in die leër versprei is.
Opvoeding in die denke van Mao is ook die basis van byvoorbeeld die gevangenisstelsel In China is daar geen massavernietiging van teenstanders nie, maar wel massa-indoktrinasie deur laogai (hervorming deur arbeid) en laojiao (heropvoeding deur arbeid). Die arbeidskampe lewer ook 'n "nuttige en goedkoop" bydrae tot die Chinese ekonomie. Na 1970 het Mao selde in die openbaar verskyn. Dit is onduidelik in hoeverre hy deel gehad het aan nuwe volksbewegings, soos byvoorbeeld die uitroeiing van Konfusiaanse denke in 1975. In 1976 het hy waarskynlik nog self die aanstelling van Hua Guofeng (geb. 1922) as premier van die Volksrepubliek bewerkstellig.
Vroeg in 1976 het die eerste revolusionêre leiers van China, insluitende Zhou Enlai, gesterf. Mao self is op 9 September 1976 oorlede. Hua Guofeng het die nuwe partyvoorsitter geword en die radikale vleuel onder leiding van Mao se weduwee, Jiang Qing, is buite aksie gestel.
Moraea amissa
Moraea amissa is 'n plant en geofiet wat tot die genus Moraea behoort en deel van die fynbos en renosterveld is. Die spesie is endemies aan die Wes-Kaap en kom by Malmesbury voor. Die populasie is gefragmenteer en het 'n voorkomsgebied van 18-39 km². Gewasverbouing en steengroewe het groot gedeeltes van die habitat vernietig. Die totale populasie word tussen 200 - 400 plante beraam.
Silwerchloried
Silwerchloried is 'n gedeeltelik ionogene verbinding van silwer en chloor. Dit kan as 'n sout van die basis silwerhidrokied en van soutsuur beskou word. Die stof kom in die natuur as die mineraal horingsilwer (chlorargiriet) voor.
Oplosbaarheid
Silwerchloried is swak oplosbaar in water. Sy oplosbaarheidsproduk Ksp is 1,6 x 10-10 by 25 °C 'n Versadige oplossing bevat by hierdie temperatuur slegs 2,0 mg in 'n liter water. Die oplosbaarheid word egter groter teen hoër temperature:
In oplossings van ammoniak, natriumtiosulfaat, ammoniumchloried of natriumchloried is die oplosbaarheid baie groter. Die baie groter oplosbaarheid in tiosulfaat is lank reeds in die fotografie gebruik om beelde te fikseer deur die silwerhalogeniede wat nie aan die lig blootgestel is nie met tiosulfaat te verwyder.
Elektrochemie
Silwerchloried word in die elektrochemie in Ag/AgCl-elektrodes aangewend. Hulle kan as verwysingslektrodes gebruik word, maar ook as werkelektrodes vir die meting van chloriedkonsentrasies, bv. vir die meting van soutkonsentrasies in oseaanwater.
In pH-meters word hulle gebruik as 'n interne verwysingselektrode in 'n KCl/HCl-buffer. Hierdie oplossing word van die analiet geskei deur 'n dun glaswand wat ione (veral hidroniumione) kan uitwissel.
Fotografie
Silwerchloried se liggevoeligheid het 'n belangrike rol in die ontwikkeling van die fotografie gespeel. Seebeck het reeds in 1810 probeer om kleurfotografie te ontwikkel en het silwerchloried as die liggevoelige materiaal aangewend. Ander navorsers soos Becquerel en Niepce het dit in die tydvak 1851-1866 verder ontwikkel.
Kamiziak-rajon
Kamiziak-rajon (Russies: Камызякский район) is 'n administratiewe rajon van Astrachan-oblast, Rusland. Dit lê in die Wolga-rivierdelta in die suidelike deel van die oblast. Die rajon se setel is die gelyknamige stad Kamiziak.
Demografie
Volgens Sensus 2010 het Kamiziak-rajon 48 647 inwoners gehad. Etniese Russe en Kasakke vorm die meerderheid van die rajon se bevolking.
Johan de Jager
Herkoms en opleiding
Hoewel De Jager op Potgietersrus gebore is, het hy die grootste deel van sy kinderjare in Johannesburg deurgebring. Sy verdere studie was aan die Heidelbergse Onderwyskollege, die Universiteit van Pretoria en die Universiteit van Suid-Afrika.
Loopbaan as onderwyser
Sewe jaar lank was hy onderwyser, spesifiek vir swart leerlinge, en hy gee skool aan Adams Mission, Hebron Training College, Thlabane Training College en Vlakfontein Technical School.
Loopbaan in die uitgewersbedryf
Hierna word hy uitgewer en stig sy eie uitgewery, wat hy in 1976 saamsmelt met die HAUM-groep om die hoofsaaklik opvoedkundige uitgewers De Jager-HAUM te stig, wat hy uitbou tot een van die grootste firmas in sy soort in Suid-Afrika. Verskeie voorgeskrewe werke vir die swart onderwys word deur hom saamgestel, wat insluit die leesboek Allegaartjie.
Sy passie is om kreatiewe skryfwerk in die plaaslike tale te bevorder en hy loof dan ook die De Jager-HAUM-prys uit vir hierdie doel. Op 12 Februarie 1982 word die eerste letterkundige pryse vir Afrika literatuur in 'n Afrikataal in Suid-Afrika dan ook toegeken aan die skrywers van die beste novelles in agt swart tale. Hy is lid van die Afrikaanse Skrywersgilde.
Digkuns
Sy enigste digbundel is Haggadâ vir 'n wit Afrikaan met die subtitel Volgende jaar in Jerusalem. Haggadâ is 'n Joodse woord vir die soort gelykenisse waarin Skriftelike leerstellings op meer konkrete manier uitgebeeld word. Hoewel die bundel hoofsaaklik vaderlandse en nasionalistiese poësie is, voeg dit die belangrike dimensie van die religieuse en mistieke by hierdie tematiek. Die Joods-Afrikaanse ervaring en posisie word met mekaar vergelyk, met 'n paar treffende doemprofetiese gedigte oor die Afrikaner se toekoms. Pleks van die Afrikaner parallel te stel met die Israeliet, val die klem op die mens se verbondenheid en liefde vir die plek waar hy woon. Die verskeie konflikte en teenstrydighede in verhoudings word ontgin, insluitende die verhoudings tussen God en mens, die heelal tot die vaderland en mens tot mens. God neem ook verskeie teenstrydige vorms aan, soos die God van vuur maar ook God as lam en God as vegter teenoor God van vrede. De Jager maak hoofsaaklik gebruik van vrye verse met soms vindingryke taalgebruik, hoewel die aaneenskakeling van idees wat in sommige verse gebruik word nie noodwendig tot verdieping lei nie. Dit is veral Nog 'n ope brief aan Breyten wat imponeer. Hierin word verwys na Breyten Breytenbach se lesing voor die Kaapse Somerskool in 1973 en word passievolle repliek gelewer.
Versamelbundels
Van sy verse word opgeneem in versamelbundels soos Groot verseboek, Die dye trek die dye aan en Die Afrikaanse poësie in 'n duisend en enkele gedigte en hy publiseer ook in die letterkundige tydskrifte Donga en Ensovoort.
Publikasies
Samesteller :
Amphoriscus salfii
Amphoriscus salfii is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Amphoriscus en tot die familie Amphoriscidae. Die wetenskaplike naam van die spesie is die eerste keer geldig gepubliseer in 1951 deur Sarà.
Lubomirskia fusifera
Lubomirskia fusifera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Lubomirskia en tot die familie Lubomirskiidae. Die wetenskaplike naam van die spesie is die eerste keer geldig gepubliseer in 1895 deur Soukatschoff.
Lee Majors
Lee Majors (23 April, 1939 - ) is 'n Amerikaanse akteur en vervaardiger. Hy is bekend vir sy rolle in die rolprente Will Penny (1967) en Scrooged (1988), en in die televisiereekse The Six Million Dollar Man (1974) en The Fall Guy (1981).
Joan Collins
Joan Collins (gebore 23 Mei 1933) is 'n Engelse aktrise en vervaardiger. Sy is bekend vir haar rolle in die rolprente Land of the Pharaohs (1955), Empire of the Ants (1977), en The Flintstones in Viva Rock Vegas (2000), en in die televisiereeks Dynasty (1981).
Amoen
Amoen (ook Amon; Grieks: Ἄμμων, Ámmōn) was in die Egiptiese mitologie die plaaslike god van Thebe. Daar is sedert die tyd van die Ou Ryk oor hom en sy vrou, Amaoenet, geskryf. Tydens die 11de Dinastie (omstreeks die 21ste eeu v.C.) het hy die beskermgod van Thebe geword deur Monthoe te vervang.
Ná die rebellie van Thebe teen die Hyksos en met die bewind van Ahmoses I (16de eeu v.C.) het Amoen nasionaal belangrik geword en het hy versmelt geraak met die songod, Ra, as Amoen-Ra of Amoen-Re.
Amoen-Ra het dwarsdeur die Nuwe Ryk belangrik gebly in die Egiptiese panteon (behalwe tydens die godsdiensveranderings van Achenaten). Hy het in hierdie tydperk (die 16de tot 11de eeu v.C.) die posisie beklee van die uiterste bosinnelike, selfgeskepte skeppergod; hy was die kampvegter vir die armes en mense met probleme en sentraal tot persoonlike godsdiens. Sy posisie as koning van die gode het hom verhef tot die punt van monoteïsme, waar ander gode feitlik manifestasies van hom geword het. Amoen-Ra en Osiris is die Egiptiese gode waaroor die meeste geskryf is.
As die hoofgod van die Nuwe Ryk is Amoen ook buite Egipte aanbid, volgens die getuienis van antieke Griekse historiograwe in Libië en Nubië. As "Zeus Ammon" is hy in Griekeland met Zeus geïdentifiseer.
Vroeë geskiedenis
thumb|180px|links|’n Standbeeld van [[Ramses II saam met Amoen en Moet in die Museo Egizio van Turyn, Italië.]] Amoen en Amaoenet word in die Egiptiese Piremidetekste genoem. Die naam Amoen (geskryf as jmn) het iets beteken soos "die verborge een" of "onsigbaar".
Ná die einde van die Eerste Oorgangstydperk van Egipte, onder die 11de Dinastie, het Amoen die beskermgod van Thebe geword. Sy vrou was toe Moet. In Thebe het Amoen as vader, Moet as moeder en die maangod Chonsoe die goddelike familie van die Thebaanse Triade gevorm.
Identifikasie met Min en Ra
thumb|links|100px|Amoen uitgebeeld as Amoen-Min. Nadat die leër van die stigter van die 18de Dinastie van Egipte die Hyksosheersers uitgedryf het, het die oorwinnaar se geboortestad, Thebe, die belangrikste stad in Egipte en die hoofstad van ’n nuwe dinastie geword. Die plaaslike god van Thebe, Amoen, het dus nasionaal belangrik geword. Die farao's van die nuwe dinastie het al hul suksesse aan Amoen toegeskryf en hulle het baie van hulle rykdom aan die bou van tempels vir Amoen bestee.
Toe Egipte Koesj verower, het hulle die hoofgod van die Koesjiete as Amoen geïdentifiseer. Die Koesj-godheid is met die kop van ’n ram uitgebeeld. Amoen is dus verbind met die Koesjiete se ou ramgod en is dikwels met klein horings uitgebeeld. Omdat ramme as ’n simbool van viriliteit beskou is, is Amoen ook beskou as ’n god van vrugbaarheid – hy en die god Min het saamgesmelt as Amoen-Min. Hy is dikwels so op die mure van Karnak uitgebeeld: fallusagtig en met ’n sweep, nes Min.
Namate Amoen se kultus belangriker geword het, is is hy geïdentifiseer met die hoofgod wat in dié tyd op ander plekke aanbid is, naamlik Ra. Dit het gelei tot nog ’n versmelting van identiteite, en Amoen het bekend geword as Amoen-Ra.
Thebaanse hoëpriesters van Amoen
Hoewel hulle nie as ’n dinastie beskou is nie, het die hoëpriesters van Amoen by Thebe soveel mag en invloed gehad dat hulle van 1080 tot omstreeks 943 v.C. effektiewelik as die heersers van Egipte beskou is. Teen die tyd dat Herihor in 1080 v.C. as die eerste heersende hoëpriester van Amoen aangewys is – in die 19de jaar van Ramses XI – het Amoen se priesters ’n groot houvas op Egipte se ekonomie gehad. Die priesters het tweederdes van al die tempelgrond besit en 90 persent van die skepe, asook baie ander hulpbronne. As gevolg daarvan was die Amoenpriesters net so magtig soos die farao's, indien nie magtiger nie. Een van die seuns van die hoëpriester Pinedjem sou eindelik die troon bestyg en Egipte vir amper ’n halwe dekade regeer as faraoh Psoesennes I, terwyl die Thebaanse hoëpriester Psoesennes III die kroon sou bestyg as Psoesennes II – die laaste heerse van die 21ste Dinastie.
Moraea angulata
Moraea angulata is 'n plant en geofiet wat tot die genus Moraea behoort en deel van die fynbos en renosterveld is. Die spesie is endemies aan die Wes-Kaap en kom van Malmesbury tot by Gordonsbaai voor. Dit het 90% van sy habitat die afgelope 20 jaar verloor. Die bestaande vier subpopulasies word bedreig deur indringerplante en nie-stanhoudende waterlande wat drooggelê word.
Amoen
Verval
In die 10de eeu v.C. het Amoen se enorme oorheersing van Egipte geleidelik begin afneem. In Thebe is hy egter steeds aanbid, veral onder die Nubiese 25ste Dinastie, omdat Amoen teen dié tyd as die nasionale god van Nubië beskou is.
Die tempel van Amoen by Djebel Barkal, wat tydens die Nuwe Ryk gestig is, het die middelpunt van die godsdienstige ideologie van die Koningkryk Koesj geword.
Moraea amabilis
Moraea amabilis is 'n plant en geofiet wat tot die genus Moraea behoort en deel van die fynbos en Sukkulente Karoo is. Die spesie is endemies aan die Noord-Kaap en die Wes-Kaap. Dit kom vanaf die Bokkeveldeskarp en die Olifantsriviervellei, oor die Roggeveldeskarp tot by Worcester en Barrydale voor.
2022 Australiese Grand Prix
Die 2022 Formule Een Australiese Grand Prix is op 10 April 2022 by die Albert Park-straatrenbaan in Melbourne, Australië gehou. Dit was die derde wedren van die 2022-kampioenskapseisoen gewees.
Bande beskikbaar gestel
Pirelli het die volgende bande aan alle spanne in Melbourne verskaf:
Kwalifisering
*1 Lance Stroll het 'n roosterstraf van drie plekke ontvang omdat hy 'n botsing met Nicholas Latifi tydens Q1 veroorsaak het. Hy kon nie 'n tyd opstel nie, maar die beamptes het hom toegelaat om aan die wedren deel te neem. *2 Alexander Albon het 'n roosterstraf van drie plekke ontvang omdat hy 'n botsing met Lance Stroll veroorsaak het tydens die 2022 Saoedi-Arabiese Grand Prix en is later na die kwalifisering gediskwalifiseer, omdat hy nie genoeg brandstof oorgehad het nie.
Renuitslag
Charles Leclerc ontvang 'n ekstra punt vir die vinnigste rondte.
Satyrium brachypetalum
Satyrium brachypetalum is 'n meerjarige, blomdraende plant en geofiet wat deel is van die Orchidaceae familie. Die spesie is inheems aan Jemen en Ethiopië.
Moraea ardesiaca
Moraea ardesiaca is 'n plant en geofiet wat tot die genus Moraea behoort en deel van die grasveld is. Die spesie is endemies aan KwaZulu-Natal en kom vanaf die Drakensberge tot by Utrecht voor.
Lubomirskia incrustans
Lubomirskia incrustans is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Voorspel
thumb|200px|’n Toneel uit die [[Italië|Italiaanse rolprent Appassionata (1974) van Gianluigi Calderone.]] Voorspel is ’n stel emosioneel en fisiek intieme dade tussen twee of meer mense met die doel om seksuele prikkeling en begeerte vir seks te skep. Hoewel voorspel gewoonlik beskou word as ’n fisieke, seksuele aktiwiteit, kan niefisieke aktiwiteite soos geestes- of verbale speletjies in sommige gevalle ook voorspel uitmaak. Voorspel beteken verskillende dinge vir verskillende mense.
Amphoriscus semoni
Amphoriscus semoni is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Amphoriscus en tot die familie Amphoriscidae. Die wetenskaplike naam van die spesie is die eerste keer geldig gepubliseer in 1896 deur Breitfuss.
Voorspel
Definisies
Voorspel is ’n dubbelsinnige term, want dit verskil van mens tot mens. Dit kan uit verskeie aktiwiteite bestaan, soos soen, seksuele aanraking, die uittrek van klere, orale seks, vingerseks, seksspeletjies of rolvertolkings.
Voorspel kan sielkundig en fisiek belangrik wees. ’n Sekere vlak van vertroue is dikwels nodig om intimiteit te skep. Daar word geglo veral vroue het voorspel nodig om ’n orgasme te bereik.
Navorsing
Volgens ’n opname onder heteroseksuele paartjies oor die duur van voorspel en seks, was nie een van die seksmaats tevrede met die duur van voorspel in hulle verhouding nie. Die 152 paartjies wat ondervra is, was meestal gegradueerdes wat tevrede met hulle sekslewe was. Die gemiddelde tyd wat aan voorspel afgestaan is, was 12 minute en aan seks 7 minute. Mans en vroue het dieselfde tyd vir voorspel begeer.
In ’n studie onder sowat 12 000 mense uit 27 lande het 63 persent van die mans en 60 persent van die vroue gesê fisieke voorspel is baie belangrik.
Volgens ’n studie onder mense wat in romantiese verhoudings betrokke was, is bevind pornografie en seksuele media speel nie ’n rol in die paartjies se tevredenheid met die lengte van voorspel nie. Individue het nog dieselfde hoeveelheid voorspel benodig om seksueel gestimuleer te raak ondanks wat hulle uit pornografie geleer het.
Rick Malambri
Rick Malambri (gebore 7 November 1982) is 'n Amerikaanse akteur. Hy is bekend vir sy rolle in die rolprente Surrogates (2009) en Step Up 3D (2010), en in die televisiereekse How I Met Your Mother (2005) en The Lying Game (2011).
Jose Collins
Jose Collins (23 Mei 1887 – 6 Desember 1958) was 'n Engelse aktrise. Sy was bekend vir haar rolle in die rolprente The Impostor (1915), Nobody's Child (1919), The Sword of Damocles (1920), en Facing the Music (1933).
Tim McIntire
Tim McIntire (19 Julie 1944 – 15 April 1986) was 'n Amerikaanse akteur en komponis. Hy was bekend vir sy rolle in die rolprente The Sterile Cuckoo (1969), A Boy and His Dog (1975), American Hot Wax (1978), en Brubaker (1980).
Lubomirskiidae
Lubomirskiidae is 'n familie van sponsdiere uit die klas van die Demospongiae (gewone sponse).
Gymnosporia parviflora
Gymnosporia parviflora is 'n struik of klein boompie wat hoort tot die genus Gymnosporia. Die spesie is inheems aan Eritrea, Jemen, Saoedi-Arabië en Somalië.
Die plant het twee subspesies:
Luffariella
Luffariella is 'n genus van sponsdiere uit die klas van die Demospongiae (gewone sponse).
Kommunistiese Party van China
Die Kommunistiese Party van China (KPC) (Chinees, 中國共產黨 / 中国共产党, Zhōngguó Gòngchǎndǎng) is die party wat die Volksrepubliek China gestig het. Die party regeer sedertdien die land. Die party het tans 89,45 miljoen lede, wat dit die tweede grootste politieke party in die wêreld maak na Indië se Bharatiya Janata Party.
Die Kommunistiese Party van China is in 1921 gestig en is aanvanklik deur Chen Duxiu gelei, wat die algemene sekretaris van die sentrale komitee was. Vanaf 1943 tot 1982 was die hoogste posisie in die party die "voorsitter" gewees. In 1982 het die lede van die sentrale komitee gestem om die leier se titel weer na "algemene sekretaris" te verander. Xi Jinping is tans die party se algemene sekretaris.
Opkoms
Die party het verkies om veral die kleiboer se steun te werf ten behoewe van die beplande rewolusie. Dit sorg vir baie aanhangers en populariteit, want boere en diegene betrokke by die landbou het die grootste deel van die Chinese bevolking gevorm. Deur die boere in 'n aantal klasse te verdeel en daarna die laer klasse op te roep tot opstand teen die hoër klasse (landhere en besitters) en land hervormings in die vooruitsig te stel, word die rewolusie populêr gemaak onder 'n groot deel van die landbou bevolking. Vanaf 1934 was Mao Zedong leier van die KPC.
Beide die KPC as sy politieke teenstander, die Kuomintang (KMT), wou twee hoof doelwitte bereik; die land moderniseer en van buitelandse invloede bevry. In die begin was die KPC nie sterk nie en was die KMT dominant. Vervolgens val die Japannese China binne, en dwing die KPC en KMT in 'n verenigde front teen Japan. Die twee bewegings veg egter soms harder teen mekaar as teen die Japannese. Toe die Japannese in 1945 verslaan is, het die burgeroorlog tussen KPC en KMT weer ontvlam.
Michelle Collins
Michelle Collins (gebore 28 Mei 1961) is 'n Engelse aktrise. Sy is bekend vir haar rolle in die televisiereekse Coronation Street (1960), Two Thousand Acres of Sky (2001), en Doctor Who (2005).
Kommunistiese Party van China
Opkoms
KMT-leier Chiang Kai-shek het 'n heksejag op die kommuniste geloods. Mao vlug met sy leër in 'n westelike en dan noordelike rigting in die "lang mars" van meer as 9 600 kilometer. Uiteindelik vestig die KPC 'n basis op in Yan'an. Daar het hulle hulself versterk om 'n teen-offensief te loods.
Mao aan bewind
In 1949 het die kommunistiese party aan bewind gekom. Die party hoop dat hulle ekonomiese onderontwikkeling en sosiale ongelykheid sou omskep in gelykheid, menswaardigheid en welvaart.
Die KPC implementer onder ander die volgende beleidsrigtings:
2. Tussen 1950 en 1953 vind grondhervorming plaas en word grond herverdeel. Dit word in latere periodes soms weer teruggedraai, wat direk bygedra het tot 'n toename van die landbouproduksie en hoër lewensstandaard vir boere.
3. Landboukollektivisme word ingestel. Die grond word onder alle boere 'verdeel' dmv vrywillige kollektivisme (in praktyk in beslag neem of onder druk) van produksie in koöperasies. Die land sou gesamentlik verwerk word en die opbrengs sou na die staat gaan. Die gevolg was dat boere minder geproduseer het weens wanbestuur, soos die onvoldoende (dikwels glad nie) verskaffing van saad, plaagdoders en kunsmisstowwe (glad nie), (doelbewuste) verwaarlosing van belegging in die landbou en die stelselmatige onttrekking van arbeid uit landbou ten gunste van (dikwels onsuksesvolle) projekte soos waterboukundige werke op megaskaal en die rampspoedige 'staalproduksie' in dorpshoogoonde, wat ook deel van die landbougereedskap ingesluit het.
4. Deur middel van propaganda, politieke bewusmaking en druk, moes boere heropgevoed word in sosialistiese boere wat in gesamentlike werk met toewyding en entoesiasme betrokke sou raak. Byvoorbeeld, hulle moes landbouopbrengs verhoog (rekwisisies was die praktyk), terwyl hul rantsoene gereeld tot 'n laer vlak verminder is (veral 'n aansienlike gebrek aan kalorieë en proteïene het plaasgevind) wat hulle uiteindelik gedwing het om gras, boomblare, boomwortels, ens te eet. Drakoniese boetes is opgelê vir die weerhouding van landbouopbrengste of items soos voer.
Baie van hierdie planne het rampspoedige gevolge gehad. Die Groot Sprong Voorwaarts het tot groot hongersnood gelei, en die Kulturele Rewolusie kos etlike miljoene lewens. Opstand word soms geweldadig teengestaan, en korrupsie het 'n stelsel geword. Onderwys is verwaarloos, byvoorbeeld lees is bevorder tot die vlak waarop primitiewe propaganda gelees kon word, maar verdere leer was feitlik onmoontlik.
Aermacchi MB-326
Die Aermacchi MB-326 is 'n ligte militêre straalvliegtuig wat in Italië ontwerp is. Dit was oorspronklik bedoel om 'n tweesitplekopleier te wees, maar daar was ook enkel- en tweesitplek ligte-aanvalsweergawes geproduseer.
Dit is een van die kommersieel-suksesvolste vliegtuie van sy soort, wat deur meer as 10 lande aangekoop is en onder lisensie vervaardig is in Australië, Brasilië en Suid-Afrika. Dit het vele kategorierekords opgestel, insluitend 'n hoogterekord van 17 315 meter (56 807 voet) op 18 Maart 1966. Meer as 600 is gebou.
Glenn Diesen
Glenn Eric Andre Diesen (* 1979) is 'n Noorweegse politieke wetenskaplike. Hy het bekendheid verwerf vir sy gereelde bydrae as kommentator op Peter Lavelle se program  Crosstalk op Russia Today (RT). Hy word wyd beskryf as 'n aktiewe Russiese propagandis deur Noorse media, Russiese kenners en ander akademici.
Kommunistiese Party van China
Huidige KPC
Die KPC voorsien steeds onder die huidige leier, Xi Jinping, die onbetwiste outokratiese leierskap in China. Die KPC het intussen die private eiendomsreg aanvaar, insluitend die aandelemark, private banke en internasionale beleggings. Die KPC het dus afgewyk van die tradisionele kommunistiese idees in sekere aspekte.
Glenn Diesen
Loopbaan
Diesen het 'n doktorsgraad verwerf aan die Vrije Universiteit Amsterdam met 'n verhandeling getiteld Inter-demokratiese instellings en die sekuriteitsdilemma. Hy het voorheen vanuit Rusland gewerk en het 'n betrekking gehad aan die Moskouse Skool vir Ekonomie. Hy is tans professor aan die Universiteit van Suid-Oos Noorweë. Sy spesialisgebied is Russiese buitelandse beleid, konserwatisme en integrasie in Eurasië, waaroor hy verskeie boeke die lig laat sien het. Hy is geaffilieer by die Valdai Discussion Club, 'n Russiese dinkskrum wat geassosieer word met President Wladimir Poetin.
Kommunistiese Party van China
Huidige KPC
In 2004 is die grondwet hersien en dié stel steeds: "Die Chinese burgers van verskillende etniese afkomste sal voortgaan om die demokratiese diktatuur en sosialistiese pad wat deur die Chinese Kommunistiese Party gelei word, te volg, met Marxistiese Leninisme, Mao Zedong se ideologie, Deng Xiaoping-teorie en die belangrike idee van die 'Drie Verteenwoordigers'". Die KPC verklaar nog steeds dat sy teorieë korrek is en dwing die Chinese mense om hierdie leerstellings te leer en te volg.
Tot vandag toe is daar skaars godsdiensvryheid en self relatief neutrale bewegings soos Falun Gong word aktief vervolg.
Amphoriscus synapta
Die spons behoort tot die genus Amphoriscus en tot die familie Amphoriscidae. Die wetenskaplike naam van die spesie is die eerste keer geldig gepubliseer in 1872 deur Schmidt in Haeckel.
Kommunistiese Party van China
Huidige KPC
Afgesien van ekonomiese vryheid, ontbreek die demokratiese vryhede, soos vryheid van spraak, vryheid van die media, vryheid van vergadering en assosiasie, vryheid van vakbondverteenwoordiging en ander kenmerke van 'n moderne vrye regstaat, soos magskeiding en 'n verteenwoordiger meerparty-parlement.
Glenn Diesen
Standpunte oor Rusland
Diesen het in 2020 'n rubriek in Aftenposten geskryf saam met Arne Treholt. Treholt is tydens die Koue Oorlog skuldig bevind daaraan dat hy vir die Sowjetunie gespioeneer het. Volgens die rubriek beskik Rusland "oor regmatige belange en bekommernisse wat sy sekuriteit betref". Die rubriek beweer ook dat Rusland onregverdiglik beskou word as 'n sekuriteitsbedreiging.
Osiris
Osiris is eens beskou as die oudste seun van die aardgod Geb en die luggodin Noet, en ook as die broer en metgesel van Isis. Soms was Horus sy seun wat ná sy dood opgewek is. As heerser van die dooies is Osiris ook soms die "koning van die lewendes" genoem omdat Antieke Egiptenare die geseënde dooies as "die lewendes" beskou het.
Glenn Diesen
Bibliografie
Boeke
Kommunistiese Party van China
Leiers
Voorsitter:
Gymnosporia punctata
Gymnosporia punctata is 'n struik wat hoort tot die genus Gymnosporia. Die spesie is endemies aan Somalië, dit kom in die noorde en noordooste van Somalië voor.
Kommunistiese Party van China
Leiers
Algemene sekretaris (hoogste posisie binne die KPC sedert 1982):
Glenn Diesen
Bibliografie
Boekhoofstukke
Artikels vir akademiese joernale
Ryan Malaty
Ryan Malaty (gebore 6 September 1989) is 'n Amerikaanse akteur. Hy is bekend vir sy rolle in die rolprent #REALITYHIGH (2017) en in die televisiereeks My Dead Ex (2018).
Neith
Neith (ook Nit, Net of Neit) was ’n godin in die vroeë Egiptiese mitologie. Sy was die beskermgodin van die stad Saïs, waar haar kultus gesentreer was in die westelike Nyldelta. Sy word al tydens Antieke Egipte se 1ste Dinastie genoem.
Sy was die godin van oorlog en jag en haar simbole was ’n boog, skild en gekruisde pyle. Haar simbole was ook dié van Saïs. In haar gedaante as oorlogsgodin het sy die wapens van vegters gemaak en hul liggaam bewaak as hulle sterf.
Haar naam beteken ook water. Sy is mettertyd beskou as die verpersoonliking van die oerwaters van die skepping. In dié gedaante was sy ’n moeder- en skeppergodin.
Verwysings
Llista de personatges de la mitologia egípcia
Satyrium breve
Satyrium bracteatum is 'n meerjarige, blomdraende plant en geofiet wat deel is van die Orchidaceae familie. Die spesie is inheems aan Burundi, Demokratiese Republiek die Kongo, Kameroen, Malawi, Mosambiek, Rwanda, Tanzanië, Zambië en Zimbabwe.
Isidore Cohen
Isidore Cohen (16 Desember 1922, Brooklyn, New York – 23 Junie 2005, Bronx, New York) was 'n bekende kamermusikant en violis, sowel as 'n voormalige lid van die Juilliard Strykkwartet en Beaux Arts Trio.
Cohen het op sesjarige ouderdom die viool begin studeer en aan die High School of Music and Art in Manhattan gegradueer, alhoewel dit sy bedoeling was om 'n dokter te word. Sy pre-mediese studies aan die Brooklyn kollege is onderbreek omdat hy in die Amerikaanse Leër in Europa tydens die Tweede Wêreldoorlog geveg het. Van toe af het sy loopbaanfokus verander.
Nadat hy sy terugkeer gemaak het na die burgerlike lewe, het hy 'n student van Ivan Galamian aan die Juilliard-skool geword. Galamian het sy bedenkinge gehad oor die aanvaarding van 'n 24-jarige student, maar vir Cohen as oorlogsveteraan uithelp. Van daar af het sy lewe as musikant gedy, en selfs die aandag van Igor Stravinski getrek met sy uitvoering van Stravinski se L'Histoire du Soldat. Hy het veral bekend geword vir sy beklemtoning van die werke van moderne komponiste, en het veral nou saamgewerk aan baie stukke saam met John Cage.
Cohen het vanaf die vyftigerjare gedien as konsertmeester van orkeste tydens die Casals-feeste in Frankryk en Puerto Rico, benewens verskeie ensembles in New York, insluitend die Columbia simfonieorkes. Hy was gereeld konsertmeester vir Leonard Bernstein se uitgesaaide konserte vir jongmense. Sy opvoering as konsertmeester (onder Stravinski se leierskap) van Stravinski se "Die rite van Lente" is een van die opnames op die goue plaat wat deur die voyager-ruimtetuie gedra word. In 1952 het Alexander Schneider vir Cohen uitgenooi om by die Schneider Kwartet as tweede violis aan te sluit. Tydens Cohen se termyn het die Schneider-kwartet die eerste volledige stel strykkwartette van Joseph Haydn opgeneem.
In die begin van 1958 het Cohen tweede violis van die Juilliard Strykkwartet geword, welke pos hy byna 'n dekade beklee het. As lid van die kwartet het Cohen ook van 1958 tot 1966 gedien op die fakulteit op die Juilliard-skool.